จับตา! JMT-COM7-TIDLOR-BANPU ติดโผ “MSCI” รอบใหม่ เม็ดเงินไหลเข้าทะลัก 1.13 หมื่นลบ.
โนมูระฯ คาด 4 หลักหลักทรัพย์ JMT-COM7-TIDLOR-BANPU จ่อเข้าคำนวณ  MSCI Global Standard Index  รอบใหม่ ประกาศรายชื่อ 12 พ.ค.นี้ เม็ดเงินไหลเข้า 334 ล้านเหรียญสหรัฐ หรือประมาณ 1.13 หมื่นล้านบาทส่วน BGRIM และ STGT ส่อหลุด
โนมูระฯ คาด 4 หลักหลักทรัพย์ JMT-COM7-TIDLOR-BANPU จ่อเข้าคำนวณ MSCI Global Standard Index  รอบใหม่ ประกาศรายชื่อ 12 พ.ค.นี้ เม็ดเงินไหลเข้า 334 ล้านเหรียญสหรัฐ หรือประมาณ 1.13 หมื่นลบ.
6 พ.ค. 2565

บริษัทหลักทรัพย์ โนมูระ พัฒนสิน จำกัด (มหาชน) กล่าวว่า MSCI Update วันที่ 12 พฤษภาคมนี้  MSCI จะประกาศหุ้นเข้าคำนวณดัชนีรอบใหม่หลังตลาดสหรัฐฯปิด และมีผลราคาปิด 31 พ.ค. 2565 โดยคาดหุ้นไทยเข้า MSCI Global Standard Index  จำนวน 4 บริษัท ได้แก่ 1.บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT (โอกาสสูงมาก 81 ล้านเหรียญฯ) ,2.บริษัท คอมเซเว่น จำกัด (มหาชน) หรือ COM7 (โอกาสสูงมาก คาดราว 75 ล้านเหรียญฯ)
 ,3.บริษัท เงินติดล้อ จำกัด (มหาชน) หรือ TIDLOR  (โอกาสปานกลาง คาดราว 65 ล้านเหรียญฯ) ,และ 4. บริษัท บ้านปู จำกัด (มหาชน) หรือ BANPU  (โอกาสปานกลาง คาดราว 113 ล้านเหรียญฯ) คาดมีเม็ดเงินไหลเข้าราว 334 ล้านเหรียญสหรัฐ หรือประมาณ 1.13 หมื่นล้านบาท
นอกจากนี้คาดมีหุ้นไทยที่จะออก 2 บริษัท ได้แก่ 1.บริษัท บี.กริม เพาเวอร์ จำกัด (มหาชน) หรือ BGRIM และ 2.บริษัท ศรีตรังโกลฟส์ (ประเทศไทย) จำกัด (มหาชน) หรือ STGT คาดถูดเทขายประมาณ 40- 45 ล้านเหรียญฯต่อบริษัท ดังนั้นกลยุทธ์แนะนำเก็งกำไรหุ้นที่มีโอกาสเข้า และเลี่ยงหุ้นที่เสี่ยงหลุด